internet vaartha 150 Views
17న  ప్రారంభించనున్న కేంద్రమంత్రి
హైదరాబాద్‌ : అంతర్జాతీయ ఉత్పత్తిరంగ హబ్‌గా భారత పౌరవిమానయాన రంగం అన్న నినాదంతో నిర్వహించనున్న భారత వైమానికరంగ షో ఈనెల 17వ తేదీ బేగంపేట విమానాశ్రయంలో అట్టహాసంగా ప్రారంభం అవుతోంది. కేంద్ర పౌర విమానయాన మంత్రి అశోక్గజపతిరాజు ఈ షోను లాంఛనంగా ప్రారంభిస్తారు. అదేరోజు మంత్రి ఫిక్కీ, కెపిఎంజి విజ్ఞాన పత్రాన్ని కూడా విడుదల చేస్తారు. విమానశాఖ కార్యదర్శి ఆర్‌ఎన్‌ చౌబే స్వాగతోపన్యాసం చేస్తారు. భారత్‌లోని సరళీకృత విధానాలు ఎంత వరకూ అంతర్జాతీ, ప్రాంతీయ కనెక్టివిటీని పెంచుతాయన్న అంశంపై నిపుణులు, మేధావులతో చర్చాగోష్టులు కూడా జరుగుతాయి. భారత్‌లోని విమానాశ్రయాలు, వైమానికరంగం వృద్ధి, నగరాలపరంగా మౌలికవనరులు ఎంత మేరకువృద్ధి జరగాలి అన్న అంశంపై కూడా కార్య గోష్టి ఉంటుంది. ఇక ఉత్పత్తి, ఎంఆర్‌ఒ రంగాల్లో భారత్‌కు పుష్కల అవకాశం అన్న అంశంపై జాయింట్‌ కార్యదర్శి అనిల్‌ శ్రీవాస్తవ పాల్గొం టారు. విమానాలు, వాటి విడిభాగాలను దిగుమతి చేసుకోవడం ఎంతవరకూ తగ్గించుకోగలమన్న అం శంపై ఈ సదస్సు జరుగుతుంది. ఇక వైమానిక రవాణాకు సంబంధించి ఆర్ధికవనరులు సమీకరణ సవాళ్లు, అవకాశాలు అన్న అంశంపై చర్చలు జరుగుతాయి. అంబర్‌ దూబే అధ్యక్షతన ఏరోస్పేష్‌ డిఫెన్స్‌ కెపిఎంజి ఈ సదసుసను నిర్వహిస్తారు. ఈ సదస్సు అజెండాను పౌరవిమానయానశాఖ, ఫిక్కీ సంయుక్తంగా రూపొందించాయి. ప్రపంచ వ్యాప్తంగా ఈ సదస్సుకు వివిధ కంపెనీల ప్రతి నిధులు నిపుణులు హాజరవుతున్నారు. 2008లో నిర్వహించిన వైమానిక సదస్సు మంచి ఫలితా లిచ్చింది. గతి రవాణా సంస్థ వమేంద్ర అగర్వాల్‌, బ్లూడార్ట్‌ ఏవియేషన్‌ తుల్సి ఎన్‌ మిర్చందానీ, జిఇ కేపిటల్‌ ఏవియేషన్‌ సర్వీసెస్‌ ఆశిష్‌ సోనావాలా, యెస్‌బ్యాంకు ప్రెసిడెంట్‌ పవన్‌కుమార్‌ అగర్‌వాల్‌, ఇక ఎయిర్‌బస్‌గ్రూప్‌ భారత్‌నుంచి పెర్రీ డి బాస్సోట్‌, ఫిక్కీ సివిల్‌ ఏవియేషన్‌ కమిటీ అధ్య క్షుడు ప్రత్యూష్‌కుమార్‌, పలాష్‌రాయ్ చౌదరి, ఆర్జిత్‌ ఘోష్‌, ఇంద్రజీత్‌ సియాల్‌ తదితరులు పాల్గొంటారు. యుఎస్‌డిడిఎ నుంచి హెన్రీ స్నెగాస్‌, ఎటిఆర్‌ సంస్థ నుంచి గెలియామ్‌ హ్యూర్టాస్‌, ఢిల్లీ ఇంటర్నేషనల్‌ ఎయిర్‌పోర్టు సిఇఒ ఇందానా ప్రభాకరరావు, బిజినెస్‌ ఎయిర్‌క్రాఫ్ట్‌ ఆపరేటర్స్‌ అసోసియేషన్‌ నుంచి జయంత్‌ నడ కర్ని, సాబ్‌ ఎబినుంచి జోహాన్‌ లాండిన్‌, ఫిన్‌ మెక్నాకికా హెలికాప్టర్లనుంచి పావ్‌లోటదోల్డి, ఇంట ర్నేషనల్‌ ఎయిర్‌లైన్‌ సింపోజియా నుంచి ప్రొ.నావల్‌ తనేజా తదితర ప్రముఖులు పాల్గొంటారు.